Darwini auhind

Darwini auhind on pila-auhind, mida antakse omaenda rumaluse tõttu elust või paljunemisvõimest ilma jäänud inimestele, kes auhinnaandjate sõnul on niimoodi parandanud inimkonna genofondi.

Auhind on nimetatud evolutsiooniteooria looja Charles Darwini järgi. 

Näiteid auhinna saanutest
1987 – auhinna sai langevarjur, kes hüppas välja lennukist, et filmida teisi langevarjureid, olles ise unustanud langevarju selga panna.Langevarjur ilma langevarjuta (vaadatud 09.08.2010).
2001 – auhinna sai üliõpilane, kes žongleeris aktiveeritud käsigranaatidega.Käsigranaatidega žongleerija (vaadatud 09.08.2010).
2003 – auhinna sai brasiillane, kes kasutas kütusepaagi valgustamiseks välgumihklit, et veenduda, et seal pole midagi tuleohtlikku.Töö autopesulas (vaadatud 09.08.2010).
2006 – auhinna sai USA Florida osariigist pärit noorukitepaar, kes lämbus suures heeliumpallis.
2007 – auhinna sai mees, kes manustas endale päraku kaudu surmava annuse alkoholi."Mees jõi ennast tagumiku kaudu surnuks" 12.01.2008.
2010 – auhinna sai mees, kes ehitas oma auto ümber varaste kaitseks elektriaia, kuid unustas ise ära, et see on voolu all, ning sai elektrilöögi.Väike elektriaed (vaadatud 09.08.2010).

Vaata ka
Ig Nobeli auhind
Stella auhind

Viited

 Kirjandus 
Wendy Northcutt "Darwini auhinnad" (tõlkinud Raul Aav), Tänapäev, 2001
Wendy Northcutt "Darwini auhinnad 2" (tõlkinud Risto Marjapuu), Tänapäev, 2002
Wendy Northcutt "Darwini auhinnad 3" (tõlkinud Lauri Saaber), Tänapäev, 2005

 Välislingid 
The Darwin Awards
 Maailma rumalaima surma Darwini võitis piiskop Delfi, 3. jaanuar 2009

Kategooria:Pilaauhinnad
Kategooria:Charles Darwin